kardosdrur/scandi-wiki huggingface dataset:
Antipodealbatross

Antipodealbatross (Diomedea antipodensis) er ein albatrossart som hekkar på tre øygrupper i Sørishavet sør for New Zealand, dei fleste på Antipodeøyane, om lag 750 kilometer søraust for Sørøya på New Zealand. Bestanden er antatt minkande med færre enn ca. 50 000 modne individ.

Skildring 

Dette er massive albatrossar, 110 til 117 centimeter i kroppslengd og vengespenn på opptil 3,3 meter. Kroppsmassen er i området ca. 4,6 til 8,6 kilogram, hannar typisk eit kg meir enn hoer.
Vaksne hannfuglar av nominatforma D. a. antipodensis i hekkedrakt har mørk, brunleg krone og flekker nedover nakken. Også oversida av vengene og halen er mørke, elles er fjørdrakta stort sett kvit. Modne hofuglar er langt mørkare, men med kvitt andlet og strupeområde, kvitt i buken og kvit vengeunderside. Underarten D. a. gibsoni er generelt langt lysare, har og kvitt på oversida av vengen og halen.
Begge kjønn har rosafarga nebb med hornfarga tupp. Dei manglar den mørke stripa langs nebbgapet som ein ser hos kongealbatross og Diomedea amsterdamensis.

D. antipodensis hekkar på tre øygrupper, Aucklandøyane, Antipodeøyane og Campbelløyane, 500 til 750 kilometer sør eller søraust for Sørøya på New Zealand. Dei fleste para av nominatforma hekkar på Antipodeøyane, og berre nokre få par på Campbelløyane. Dei beitar i Sørishavet og sørlege Stillehavet aust for New Zealand så lang aust som mot kysten av Chile.  Populasjonen av D. a. gibsoni hekkar på Aucklandøyane. Dei beitar på havet vest for New Zealand, i Sørishavet sør for Australia og i Tasmanhavet.

Egglegging skjer i perioden slutten av desember til tidleg i februar, og ungen er flygedyktig og flyg ut på havet etter rundt eit år. Etter typisk tre år kjem ungfuglane attende til hekkeplassen og får sin første unge tidlegast når dei er sju år gamle, nokre gongar først når dei er 12 år gamle.

Status 
Mange autoritetar rangerer dette taksonet som ein underart av vandrealbatross, Diomedea exulans, altso som ein variant D. e. antipodensis av arten vandrealbatross. Birds of the World er ein av dei. Andre som Verdas naturvernunion, IUCN, og International Ornithologists' Union godtar taksonet som ein sjølvstendig art.

Populasjonen var estimert til 50 000 modne individ per 2016 ut frå eit kjent tal på hekkande par i eit år, 9050 par. Det er rekna ein nedgang på meir enn 50 % over tre generasjonar.

IUCN klassifiserer denne arten som sterkt truga (EN) på grunn av at bestanden minkar så snøgt. Trugsmåla mot arten er både bifangst og klimaendringar, særleg linefiske etter tunfisk. 
Tidlegare var innførte kattar og mus trugsmål og framleis kan grisar ta egg og ungar på Aucklandøyane.

Kjelder  

Albatrossfamilien
Bleikmarihand

Bleikmarihand (Dactylorhiza maculata) er ei plante i orkidéfamilien (marihandfamilien). Ho er utbreidd i fjellregionar i mykje av Europa, men er sjeldan i søraust. Ein finn henne også i Algerie, Marokko, Sibir, Mongolia og Xinjiang i Kina.

Orkideen veks hovudsakleg i sur jord på hei, i graslandskap og i fuktig skog. Han kan ha blad med eller utan flekkar.

Systematikk 
Bleikmarihand høyrer til slekta Dactylorhiza, på norsk marihandslekta. Namnet bleikmarihand er ganske nytt og førebels lite innarbeidd. Namnet er ein konsekvens av at Artsdatabanken prinsipielt bruker separate namn på ulike taksonomiske nivå. Ettersom namna på dei to underartane flekkmarihand og skogmarihand er så godt innarbeidde, har ein vald å gi eit nytt namn til artsnivået.

Underartane i Noreg er:

flekkmarihand (nominatunderarten D. maculata ssp. maculata)
skogmarihand (D. maculata ssp. fuchsii)

I somme klassifiseringar, mellom anna i Finland, på Dei britiske øyane og i Baltikum, er dei to underartane rekna som separate artar.

Plants of the World Online (Kew) godkjenner seks underartar:
 Dactylorhiza maculata subsp. fuchsii (Druce) Hyl. – i det meste av utbreiingsområdet
 Dactylorhiza maculata subsp. maculata – i det meste av utbreiingsområdet
 Dactylorhiza maculata subsp. maurusia (Emb. & Maire) Soó – Marokko, Algerie
 Dactylorhiza maculata subsp. saccifera (Brongn.) Diklic – Sørlege Europa
 Dactylorhiza maculata subsp. sooana Borsos ex Batoušek – Tsjekkia, Slovakia
 Dactylorhiza maculata nothosubsp. transiens (Druce) M.H.J.van der Meer – Vestlege Europa

WFO – The World Flora Online reknar underartane som separate artar.

Utbreiing 
I Norsk raudliste for artar (2021) er bleikmarihand vurdert som livskraftig (LC).

Arten finst òg i Sverige (status LC, svensk namn fläcknycklar), i Danmark (LC, dansk namn plettet gøgeurt), på Færøyane (vanligt, færøysk namn tjaldursbørkubóndi), på Island (LC, islandsk namn brönugrös). I Finland, der flekkmarihand og skogmarihand blir rekna som eigne artar, blir dei samla omtalt som maariankämmekkäryhmä («flekkmarihandgruppa»).

Referansar

Bakgrunnsstoff 
 

Orkidear i Noreg
Orkidear i Sverige
Orkidear i Danmark
Orkidear i Finland
Orkidear på Færøyane
Orkidear på Island
Marihandslekta
Skiskyting under Vinter-OL 2022

Skiskyting under Vinter-OL 2022 bestod av 20 øvingar som vart avvikla i tida 5. til 18. februar 2022 og fann stad i byprekturet Zhangjiakou i Hebei-provisen i Kina, om lag 180 kilometer nordvest om OL-byen Beijing. Leikane omfatta 11 øvingar, fem for menn og like mange for kvinner, samt ein mixstafett der laga stilte med to kvinnelege og to mannlege utøvarar.

Dei norske utøvarane Johannes Thingnes Bø og Marte Olsbu Røiseland sanka kvar sin fem medaljar, Bø fire i gull og ein i bronse, Røiseland vann tre gullmedaljar og to bronsemedaljar.

Menn

10 km 

Fredag 12. februar

12,5 km jaktstart 

13. februar

20 km normal 

8. februar

15 km fellesstart 

18. februar

4 x 7,5 km stafett 

15. februar

Kvinner

7,5 km sprint 

11. februar

10 km jaktstart 

13. februar

15 km normal 

Tysdag 7. februar

12,5 km fellesstart 

18. februar

4 x 6 km stafett 

16. februar

Mixstafett 4 x 6 km 

5. februar

Kjelder

Denne artikkelen bygger på «Olympische Winterspiele 2022/Biathlon» frå ,  den 23. februar 2022.  
 

Øvingar under vinter-OL 2022
Skiskyting under vinter-OL
Skiskyting i 2022
Dactylorhiza majalis ssp. majalis

Dactylorhiza majalis ssp. majalis er ei plante i marihandslekta Dactylorhiza i orkidéfamilien (marihandfamilien) Orchidaceae. Tidlegare vart denne underarten, som ikkje veks i Noreg, kalla kongsmarihand i Artsdatabanken, men dette namnet er no teke i bruk for arten Dactylorhiza majalis.

Systematikk 
D. majalis ssp. majalis er nominatunderarten i kongsmarihand-gruppa D. majalis. Heile gruppa er tetraploid og har truleg kome til ved hybridisering mellom dei to diploide plantene engmarihand (D. incarnata) og skogmarihand (D. maculata ssp. fuchsii), kopla med dobling av kromosomtalet.

I Litauen er dei ulike underartane i majalis-gruppa rekna som eigne artar, slik at han der heiter D. majalis.

Underartar av kongsmarihand i Noreg er smalmarihand (ssp. sphagnicola), lappmarihand (ssp. lapponica) og purpurmarihand (ssp. purpurella).

Utbreiing 
D. majalis ssp. majalis blir rekna som nær truga (NT) i Sverige og livskraftig i Danmark (LC). Det svenske namnet er majnycklar og det danske namnet er mai-gøgeurt.

I Litauen (litauisk namn plačialapė gegūnė) er han i sterk nedgang og finst berre heilt søraust i landet. Han er rekna som sterkt truga (EN).

Hybridar 
Det er registrert hybridar med grasmarihand (Dactylorhiza incarnata ssp. incarnata × majalis ssp. majalis eller Dactylorhiza ×aschersoniana nothossp. aschersoniana), i Sverige, i Danmark og i Litauen. I Sverige er det òg registrert hybridar med voksmarihand (Dactylorhiza incarnata ssp. ochroleuca × majalis ssp. majalis eller Dactylorhiza ×aschersoniana nothossp. templinensis).

Hybridar med skogmarihand (Dactylorhiza maculata ssp. fuchsii × majalis ssp. majalis eller Dactylorhiza ×braunii nothossp. braunii). er registrert i Sverige og i Danmark. Hybridar med flekkmarihand (Dactylorhiza maculata ssp. maculata × majalis ssp. majalis eller Dactylorhiza ×senayi nothossp. senayi) er likeeins funne både i Sverige og Danmark.

Referansar

Bakgrunnsstoff 
 

Orkidear i Sverige
Orkidear i Danmark
Orkidear i Litauen
Marihandslekta
Eritrea under vinter-OL 2018

Eritrea deltok under Vinter-OL 2018 i Pyeongchang i Sør-Korea i perioden 9. til 25. februar 2018.

Dette var fyrste gongen Eritrea deltok i dei olympiske vinterleikane.

Alpine greiner

Referansar 

Denne artikkelen bygger på «Eritrea under vinter-OL 2018» frå ,  den 23. februar 2022.

Nasjonar under Vinter-OL 2018
2018
2018 i Eritrea
Eritrea under vinter-OL 2022

Eritrea deltok under Vinter-OL 2022 i Beijing i Kina i perioden 4. til 20. februar 2022.

Alpine greiner

Referansar 

Denne artikkelen bygger på «Eritrea under vinter-OL 2022» frå ,  den 23. februar 2022.

Nasjonar under Vinter-OL 2022
2022
2022 i Eritrea
Austersjømarihand

Austersjømarihand (Dactylorhiza majalis ssp. baltica) er ei plante i marihandslekta Dactylorhiza i orkidéfamilien (marihandfamilien) Orchidaceae. Ho veks ikkje i Noreg.

Systematikk 
Austersjømarihand høyrer til kongsmarihand-gruppa D. majalis. Heile gruppa er tetraploid og har truleg kome til ved hybridisering mellom dei to diploide plantene engmarihand (D. incarnata) og skogmarihand (D. maculata ssp. fuchsii), kopla med dobling av kromosomtalet.

I dei tre baltiske statane blir austersjømarihand rekna som ein eigen art (D. baltica). Tidlegare blei òg namnet D. longifolia brukt.

Underartar av D. majalis i Noreg er smalmarihand (ssp. sphagnicola), lappmarihand (ssp. lapponica) og purpurmarihand (ssp. purpurella). Nominatunderarten (ssp. majalis) lever i Sverige og Danmark.

Utbreiing 
Austersjømarihand (svensk namn baltnycklar) blir rekna som sterkt truga (EN) i Sverige. I Finland er han sett på som ein eigen art D. baltica (finsk namn baltiankämmekkä), har nokre få funnstader på sørkysten og blir rekna som sterkt truga (EN).

I Estland (estisk namn balti sõrmkäpp) er austersjømarihand vanleg over heile landet og er rekna som livskraftig (LC). I Latvia (latvisk namn baltijas dzegužpirkstīte) er han òg ganske vanleg og står ikkje som truga på den latviske raudlista. I Litauen er han (litauisk namn baltijinė gegūnė) vanleg over heile landet og er rekna som livskraftig.

Hybridar 
I Sverige og Estland er det registrert hybridar mellom austersjømarihand og skogmarihand (Dactylorhiza maculata ssp. fuchsii × majalis ssp. baltica.

Referansar 

<

Bakgrunnsstoff 
 

Orkidear i Sverige
Orkidear i Finland
Orkidear i Estland
Orkidear i Latvia
Orkidear i Litauen
Marihandslekta
Dynemarihand

Dynemarihand (Dactylorhiza incarnata ssp. coccinea) er ei plante i orkidéfamilien (marihandfamilien) Orchidaceae. I Norsk raudliste for artar er underarten vurdert som sårbar (VU).

Systematikk 
Dynemarihand høyrer til den vanskelege slekta Dactylorhiza, på norsk marihandslekta. Den er ein underart av engmarihand, ofte med noko lysare blomar enn den mykje vanlegare nominatunderarten grasmarihand (ssp. incarnata).

Tidlegare blei dynemarihand rekna til ein eigen underart ssp. lobelii i Noreg, Danmark og Nederland, men denne blir no rekna av Artsdatabanken for å vere identisk med underarten ssp. coccinea, som er utbreidd i Storbritannia, sjølv om nyare funn av ssp. lobelii i Storbritannia kunne tyde på at dei skulle reknast som ulike underartar.

Utbreiing
Dynemarihand er knytt til dynetrau i sanddynelandskap i landa rundt Nordsjøen. 

I Noreg er utbreiinga avgrensa til nokre små og sårbare funnstader på kysten frå Farsund til Stavanger. Frå 2021 er planta teke med på Norsk raudliste for artar i kategorien sårbar (VU), med sjanse for å kunne bli oppgradert til sterkt truga (EN).

Dynemarihand (dansk namn klit-gøgeurt) er i Danmark rekna som sårbar (VU). Her held ein framleis fast ved det vitskaplege namnet ssp. lobelii. I både den britiske og den irske raudlista har underarten ssp. coccinea status som livskraftig (LC). Lokalt er han rekna som nær truga (NT) i England og livskraftig (LC) i Wales, og han er ikkje nemnd for tiltak i Skottland.  I Storbritannia er ssp. lobelii så langt rekna som eigen underart etter nyare funn, men er førebels sett på venteliste (WL) for raudlistevurdering.

Hybridar 
Hybridar mellom dynemarihand og purpurmarihand (Dactylorhiza incarnata ssp. coccinea × majalis ssp. purpurella) er registrert i Danmark.

Referansar

Bakgrunnsstoff 
 

Orkidear i Noreg
Orkidear i Danmark
Orkidear i Storbritannia
Marihandslekta
Voksmarihand

Voksmarihand (Dactylorhiza incarnata ssp. ochroleuca) er ei plante i orkidéfamilien (marihandfamilien) Orchidaceae. Ho veks ikkje i Noreg.

Systematikk 
Voksmarihand høyrer til den vanskelege slekta Dactylorhiza, på norsk marihandslekta. Han har tidlegare av og til blitt rekna som ein eigen art med namnet D. ochroleuca, men blir i dag teke med i engmarihand-komplekset som underarten D. incarnata ssp. ochroleuca. I Sverige og Danmark er voksmarihand ikkje rekna som underart, men som varietet (D. incarnata var. ochroleuca). Det svenske namnet er vaxnycklar og det danske hvidgul gøgeurt.

I Estland er voksmarihand rekna som underart, men er òg registrert som eigen art (D. ochroleuca), som varietet (D. incarnata var. ochroleuca) eller som form (D. incarnata f. ochroleuca) av engmarihand. I Litauen er voksmarihand rekna som eigen art.

Norske underartar av D. incarnata er nominatunderarten grasmarihand (ssp. incarnata) og dynemarihand (ssp. coccinea).

Utbreiing
Det finst eit belagt funn i Trøndelag frå 1890, men seinare omtalte funn i Noreg er ikkje stadfesta.

I Sverige er det registrert spreidde funn i den sørlige delen av landet, mest på Gotland og Öland, men han er ikkje vurdert separat for raudlista I Danmark er det funnstader nord på Sjælland og på Møn, og han blir rekna som sterkt truga (EN).

I Storbritannia er voksmarihand berre funne nokre få stader heilt aust i England. Underarten er verna gjennom den britiske Handlingsplan for biodiversitet. I den britiske raudlista har arten status som kritisk truga (CR), på same måte som lokalt i England. Eit mogleg funn vest i Irland er ikke stadfesta, og arten er ikkje vurdert for den irske raudlista.

I Estland veks underarten (estisk namn kollakas sõrmkäpp) mest på øyane og vest på fastlandet. Han er rekna som nær truga (NT). I Latvia er underarten (latvisk namn iedzeltenā dzegužpirkstīte) rekna som sjeldan, men er ikkje vurdert separat. I Litauen finst voksmarihand (litauisk namn gelsvoji gegūnė) spreidd over landet i små populasjoner og er rekna som sterkt truga (EN).

Hybridar 
I Litauen er det registrert hybridar mellom voksmarihand og grasmarihand (Dactylorhiza incarnata ssp. incarnata × incarnata ssp. ochroleuca eller Dactylorhiza incarnata nothossp. versicolor).

I Sverige er det registrert hybridar med nominatunderarten Dactylorhiza majalis ssp. majalis av kongsmarihand (Dactylorhiza incarnata ssp. ochroleuca × majalis ssp. majalis eller Dactylorhiza ×aschersoniana nothossp. templinensis).

Referansar

Bakgrunnsstoff 
 

Orkidear i Sverige
Orkidear i Danmark
Orkidear i Storbritannia
Orkidear i Estland
Orkidear i Latvia
Orkidear i Litauen
Marihandslekta
Dactylorhiza majalis ssp. integrata

Dactylorhiza majalis ssp. integrata er ei plante i marihandslekta Dactylorhiza i orkidéfamilien (marihandfamilien) Orchidaceae. Han veks ikkje i Noreg.

Systematikk 
Dactylorhiza majalis ssp. integrata høyrer til kongsmarihand-gruppa D. majalis. Heile gruppa er tetraploid og har truleg kome til ved hybridisering mellom dei to diploide plantene engmarihand (D. incarnata) og skogmarihand (D. maculata ssp. fuchsii), kopla med dobling av kromosomtalet. 

I Gyldendals store nordiske flora er Dactylorhiza majalis ssp. integrata ført opp med det norske namnet stormarihand. Hedrén mfl. (2012) seier at dette er den same orkideen som Artsdatabanken kallar stormarihand med det vitskaplege namnet Dactylorhiza praetermissa, og som er registrert med eit omdiskutert funn på Stadlandet, eit funn som blir avvist av Hedrén. Den same orkideen er av andre kjelder kalla D. majalis ssp. praetermissa.

I Field Guide to the Orchids of Europe and the Mediterranean (2019) er artsnamnet D. praetermissa (og dermed òg underartsnamnet D. majalis ssp. praetermissa) avvist og ført opp som synonym for D. majalis ssp. integrata.  Omvendt nemner WFO – The World Flora Online D. majalis ssp. integrata som eit synonymnamn for D. praetermissa ssp. praetermissa), medan Plants of the World Online handsamar han som eit synonymnam for D. majalis ssp. praetermissa.

Utbreiing 
Denne orkideen blir rekna som sårbar (VU) i Sverige og livskraftig i Danmark (LC). Det svenske namnet er englandsnycklar og det danske er priklæbet gøgeurt.

I den danske Naturbasen er det òg oppgitt ein varietet:
Dactylorhiza majalis ssp. integrata var. junialis (LC) (dansk namn ringplettet gøgeurt)

Hybrider 
Det er registrert hybridar med grasmarihand (Dactylorhiza incarnata ssp. incarnata × majalis ssp. integrata) i Danmark.

Referansar

Bakgrunnsstoff 
 

Orkidear i Sverige
Orkidear i Danmark
Marihandslekta
Dactylorhiza majalis ssp. elatior

Dactylorhiza majalis ssp. elatior er ei plante i marihandslekta Dactylorhiza i orkidéfamilien (marihandfamilien) Orchidaceae. Ho veks ikkje i Noreg.

Systematikk 
Dactylorhiza majalis ssp. elatior høyrer til kongsmarihand-gruppa D. majalis. Heile gruppa er tetraploid og har truleg kome til ved hybridisering mellom dei to diploide plantene engmarihand (D. incarnata) og skogmarihand (D. maculata ssp. fuchsii), kopla med dobling av kromosomtalet. 

I Gyldendals store nordiske flora er Dactylorhiza majalis ssp. elatior ført opp med det norske namnet gotlandsmarihand. Artsdatabanken har ikkje nokon innførsel på dette namnet.

I Estland er arten registrert med namnet Dactylorhiza osiliensis.

I WFO – The World Flora Online blir han ikkje rekna som ein underart av kongsmarihand, men som eit synomymnamn for ein underart av stormarihand, D. praetermissa ssp. osiliensis.

Utbreiing 
I Sverige (svensk namn gotlandsnycklar) finst arten berre på Gotland og er rekna som sterkt truga (EN). I Estland (estisk namn Saaremaa sõrmkäpp) er han registrert med nokre få funn på Saaremaa og har status som kritisk truga (CR).

Hybridar 
Hybridar med skogmarihand (Dactylorhiza maculata ssp. fuchsii × majalis ssp. elatior eller Dactylorhiza ×grandis nothossp. robustior) er registrert på Gotland i Sverige.

Referansar

Bakgrunnsstoff 
 

Orkidear i Sverige
Orkidear i Estland
Marihandslekta
Dactylorhiza majalis ssp. calcifugiens

Dactylorhiza majalis ssp. calcifugiens er ei plante i marihandslekta Dactylorhiza i orkidéfamilien (marihandfamilien) Orchidaceae. Ho er endemisk for Danmark og blir der skildra som sjælden.

Systematikk 
Dactylorhiza majalis ssp. calcifugiens høyrer til kongsmarihand-gruppa D. majalis. Heile gruppa er tetraploid og har truleg kome til ved hybridisering mellom dei to diploide plantene engmarihand (D. incarnata) og skogmarihand (D. maculata ssp. fuchsii), kopla med dobling av kromosomtalet. 

I Gyldendals store nordiske flora er Dactylorhiza majalis ssp. calcifugiens ført opp med det norske namnet marihand, medan det danske namnet er thy-gøgeurt.

I WFO – The World Flora Online blir han ikkje rekna som ein eigen underart, men som eit synomymnamn for smalmarihand.

Hybridar 
Det er registrert hybridar med flekkmarihand (Dactylorhiza maculata ssp. maculata × majalis ssp. calcifugiens) i Danmark.

Referansar

Bakgrunnsstoff 
 

Orkidear i Danmark
Marihandslekta
Stormarihand

Stormarihand (Dactylorhiza praetermissa) er ei plante i marihandslekta Dactylorhiza i orkidéfamilien (marihandfamilien) Orchidaceae.

Systematikk 
Denne orkideen er i somme kjelder rekna som ein underart av kongsmarihand med namnet D. majalis ssp. praetermissa. I den norske Artsdatabanken står han med artsnamnet D. praetermissa, og det same gjer han i Estland.

I Gyldendals store nordiske flora er D. majalis ssp. integrata ført opp med det norske namnet stormarihand. Hedrén mfl. (2012) seier at dette er den same orkideen som Artsdatabanken kallar stormarihand, og som er registrert med eit omdiskutert funn på Stadlandet, eit funn som blir avvist av Hedrén. 

I Field Guide to the Orchids of Europe and the Mediterranean (2019) er artsnamnet D. praetermissa (og dermed òg underartsnamnet D. majalis ssp. praetermissa) avvist og ført opp som synonym til D. majalis ssp. integrata. Omvendt nemner WFO – The World Flora Online planta som D. praetermissa ssp. praetermissa (med D. majalis ssp. integrata som eit synonymnamn), medan Plants of the World Online handsamar han som D. majalis ssp. praetermissa (og underart ssp. praetermissa).

Utbreiing 
På dei britiske øyane er stormarihand (engelsk namn southern marsh orchid) vanleg i England og Wales. I den britiske raudlista har arten status som livskraftig (LC), på same måte som lokalt i England og Wales.

I Estland er stormarihand (estisk namn lääne-sõrmkäpp) registrert med nokre få funn på Saaremaa og er rekna som kritisk truga [CR].

Hybridar 
Hybridar mellom stormarihand og grasmarihand (Dactylorhiza incarnata ssp. incarnata × majalis ssp. praetermissa) er registrert i England og Wales, men er ganske sjeldne.

Hybridar med skogmarihand (Dactylorhiza maculata ssp. fuchsii × majalis ssp. praetermissa eller Dactylorhiza ×grandis nothossp. grandis) er ganske vanlege og er truleg den vanlegaste orkidéhybriden i det sørlege England. Hybridar med flekkmarihand (Dactylorhiza maculata ssp. maculata × majalis ssp. praetermissa) er på langt nær like vanleg.

Hybridar med purpurmarihand (Dactylorhiza majalis ssp. praetermissa × majalis ssp. purpurella eller Dactylorhiza ×salteri) er svært sjeldne og er berre funne i Wales. I England er det òg funne hybridar med Dactylorhiza majalis ssp. traunsteineroidis.

Stormarihand kan òg danne ein intergeneriske hybridar (hybrid mellom ulike slekter) med praktbrudespore (Dactylorhiza majalis ssp. praetermissa × Gymnadenia densiflora eller ×Dactylodenia ettlingeriana) og med grannbrudespore (Dactylorhiza majalis ssp. praetermissa × Gymnadenia borealis eller ×Dactylodenia lacerta). Dei er registrerte i Sør-England.

Referansar

Bakgrunnsstoff 
 

Orkidear i Noreg
Orkidear i Storbritannia
Orkidear i Estland
Marihandslekta